Държавен вестник, бр. 26, 2021 г., стр. 19

БРОЙ  26	
Д Ъ Р Ж А В Е Н  В Е С Т Н И К 	
СТР.  19  
г) в т. 10 накрая се добавя „и утвърждава 
със заповед външни експерти по предложение 
на експертните комисии“;
д) точка 12 се изменя така:
„12. организира разработването и предлага 
на министъра на образованието и науката:
а) Списъка на професиите за професионал-
но образование и обучение и предложения за 
актуализирането му;
б) проекти на държавните образователни 
стандарти за придобиване на квалификация по 
професии и проекти за тяхното актуализиране;
в) проект на Правилник за дейността на 
Националната агенция по професионално 
образование и обучение и предложения за 
неговото изменение и допълнение;
г) предложения за усъвършенстване на 
системата на професионалното образование 
и обучение;
д) реда за разработването и поддържането 
на Списъка на професиите за професионално 
образование и обучение, както и критериите 
и сроковете за неговото актуализиране;“
е) в т. 13 се правят следните изменения и 
допълнения:
аа) буква „а“ се изменя така:
„а) конкретните изисквания, формулярите 
и образците на документи за лицензиране на 
центровете за професионално обучение и на 
центровете за информация и професионално 
ориентиране;“
бб) създава се буква „в“:
„в) индикатори за представяне на годишната 
информация от центровете за професионално 
обучение и от центровете за информация и 
професионално ориентиране за извършената 
дейност по чл. 22, ал. 8 от ЗПОО и критерии 
и показатели за самооценка на качеството на 
извършеното обучение;“
ж) в т. 14 накрая се добавя „въз основа на 
докладите на експертни комисии по профе-
сионални направления“;
з) създава се т. 14а:
„14а. организира осъществяването на кон-
трол на дейността и оценка на качеството на 
обучението в центровете за професионално 
обучение, както и на контрол и оценка на 
дейността в центровете за информация и 
професионално ориентиране относно спазване 
на изискванията на ЗПОО и на условията на 
получената лицензия;“
и) точки 15 и 16 се изменят така:
„15. отнема временно или окончателно 
съответно в случаите по чл. 49г, ал. 3 или 
чл. 49г, ал. 6 от ЗПОО издадените лицензии 
за извършване и удостоверяване на професи­
онално обучение и за извършване на дейности 
по информиране и професионално ориенти-
ране въз основа на доклади на експертните 
комисии;
16. организира създаването и поддържане-
то на публичен регистър на лицензираните 
центрове за професионално обучение и на 
центровете за информация и професионално 
ориентиране, съдържащ актуална информация 
относно лицензирани центрове, центрове с 
временно или окончателно отнети лицен-
зии, както и на лицата, подали заявление за 
издаване на лицензия или за изменение на 
лицензията с добавяне на нови професии;“
к) създават се т. 16а и 16б:
„16а. организира създаването и поддържа-
нето на публичен регистър на документите 
по чл. 38, ал. 2, т. 2 и 3, чл. 38, ал. 3 и чл. 40, 
ал. 7 от ЗПОО, издадени от центровете за 
професионално обучение;
16б. организира и координира дейностите 
по методическото подпомагане на центровете 
за професионално обучение, които извършват 
валидиране на професионални знания, умения 
и компетентности, в съответствие с вътрешни 
правила, утвърдени по реда на т. 11;“
л) точки 19 и 20 се отменят;
м) създават се т. 23 – 25:
„23. издава дубликати на лицензиите за 
професионално обучение и за информиране и 
професионално ориентиране, когато оригина-
лите са изгубени, унищожени или са станали 
негодни за ползване, по ред, определен в чл. 30;
24. организира и контролира заявяването, 
отчитането и унищожаването на документи-
те с фабрични номера по ред, определен в 
наредбата на министъра на образованието и 
науката по чл. 17в, ал. 2 от ЗПОО;
25. координира дейността по предаване 
и съхранение на архива на центровете за 
професионално обучение и центрове за ин-
формация и професионално ориентиране с 
преустановена дейност.“
2. В ал. 4 думите „по т. 14, 15, 16, 17 и 22“ 
се заменят с „по т. 12 и 13“.
3. В ал. 5, изречение второ след думата 
„замества“ се добавя „и изпълнява функциите 
по ал. 3 на“.
§ 5. Член 7 се изменя така:
„Чл. 7. (1) Експертните комисии към аген-
цията са:
1. експертни комисии по професионални 
направления;
2. експертна комисия по професионално 
ориентиране.
(2) Председателят на агенцията изпраща 
до министерствата и организациите по чл. 49, 
ал. 2 от ЗПОО покани за номиниране на 
членове на експертните комисии.
(3) Министрите и ръководителите на орга-
низациите уведомяват писмено председателя 
на агенцията за предложенията си по ал. 2.
(4) Съставът и задачите на експертните 
комисии се определят от управителния съвет.
(5) Членовете на експертните комисии са 
с мандат 4 години.